
Előterjesztés 

Martfű Város 2015. évi Marketing kommunikációs tervére

Martfű Város Önkormányzata Képviselő-testületének

2015. február 26-i ülésére
Előkészítette: Lapu Zoltánné marketing csoport vezető
                       Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő- Testület!

Martfű város Integrált Városfejlesztési Stratégiája és  Városmarketing Stratégiája  hosszú távra fogalmazza meg azokat a kínálati és kommunikációs célokat, melyek megvalósítása eredményeként 2030 - ra Martfű versenyképes iparvárossá, élhető zöld és termál várossá válhat. A hosszú távú célokat évről évre kell megvalósítani, figyelembe véve a város és a makro- és mikrokörnyezetében bekövetkező változásokat, amelyek esetenként a stratégiai tervek újragondolását is eredményezhetik, valamint a város teherbíró képességét. Minden fejlesztés tervezésével és  a tervek megvalósításával azt az alapvető célt kell szem előtt tartani, hogy a városban élő lakosság életkörülményei évről évre javuljanak.
A marketing kommunikáció a célcsoportok tájékoztatásának, befolyásolásának, bizalmuk megszerzésének és megtartásának eszköze. A városmarketing célcsoportjai: a martfűi lakosság, a város működéséhez nélkülözhetetlen tényleges és potenciális gazdasági szereplők, valamint a városba látogató turisták. 
A már meglévő hosszú távú stratégiai tervhez kapcsolódó középtávú terv készítése a 2014-2020 közötti Európai Uniós fejlesztési ciklusra vonatkozó tervezőmunka befejezését követően válik aktuálissá, az ágazati és Integrált Területi Programok véglegesítését követően.
A település szempontjából nagyon fontos a megkezdett marketing munka folytatása, ezért a Városmarketing csoport elkészítette Martfű Város 2015. évi Marketing kommunikációs tervére vonatkozó javaslatát,  melyet előterjesztésemhez mellékelek.

Kérem a tisztelt Képviselő testületet, hogy előterjesztésem megtárgyalását követően az alábbi határozati javaslat elfogadásával, a melléklet szerint szíveskedjen jóváhagyni Martfű Város 2015. évi Marketing kommunikációs tervét. 
Határozati javaslat:
Martfű Város Önkormányzata Képviselő-testületének
……. /2015.(…….) határozata
Martfű Város 2015. évi Marketing kommunikációs tervéről
Martfű Város Önkormányzata Képviselő-testülete megtárgyalta Martfű Város 2015. évi Marketing kommunikációs tervére vonatkozó előterjesztést.
A Képviselő –testület az előterjesztés mellékletét képező kommunikációs tervet jóváhagyólag elfogadja, költségeit- 950.000+ Áfa -  a 2015. évi költségvetésében biztosítja.
A terv megvalósulásáról és a 2016. évi marketing terv tervezéséről a Képviselő- testületet 2015. november 30-ig tájékoztatni kell.

Határidő: 2015. november 30.

Felelős: Lapu Zoltánné
Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Városmarketing csoport
4. Pénzügyi és Adóügyi Iroda 

5. Városfejlesztési és Üzemeltetési Iroda

6. Irattár

Martfű, 2015. február 5.

                                                                                                    Dr. Papp Antal

                                                                                                      polgármester

Látta: Szász Éva 

          jegyző

